
PËR SHPRONËSIMIN, PËR INTERES PUBLIK, TË PRONARËVE  TË PASURIVE TË PALUAJTSHME, PRONË PRIVATE, QË PREKEN NGA NDËRTIMI I SEGMENTIT RRUGOR KALIMASH – MORINË

Në mbështetje të nenit 100 të Kushtetutës, të neneve 5 pika 1, 20 e 21 të ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë pronë private për interes publik”,  të nenit 8 të ligjit nr.9836, datë 26.11.2007 “Për Buxhetin e Shtetit për vitin 2008”, të ndryshuar, me propozimin e Ministrit të Punëve Publike dhe Transportit, Këshilli i Ministrave

VENDOSI:

1. Shpronësimin, për interes publik, të  pronarëve të pasurive  të paluajtshme, pronë private, që preken nga ndërtimi i segmentit rrugor Kalimash – Morinë.
2. Shpronësimi bëhet në favor të Drejtorisë së Përgjithshme të Rrugëve.
3. Pronarët e pasurive  të paluajtshme, që shpronësohen, të kompensohen në vlerë të plotë, sipas masës së kompensimit përkatës, që paraqitet në tabelën bashkëlidhur  këtij  vendimi, për sipërfaqen  prej 7 425 (shtatë mijë e katërqind e njëzet e pesë) m2 tokë arë, me vlerë  të  përgjithshme  shpronësimi  prej 1 584 424 (një milion e pesëqind e tetëdhjetë e katër mijë e katërqind e njëzet e katër) lekësh.
4. Shpenzimet procedurale, në vlerën 231 500 (dyqind e tridhjetë e një mijë e pesëqind) lekë, të përballohen nga Drejtoria e Përgjithshme e Rrugëve.   
5. Vlera e përgjithshme e shpronësimit, prej 1 584 424 (një milion e pesëqind e tetëdhjetë e katër mijë e katërqind e njëzet e katër) lekësh, të përballohet nga “Llogaria e veçantë” e Ministrisë së Financave pranë Bankës së Shqipërisë  “Fondi  i shpronësimeve”.
6. Shpronësimi të fillojë më 15.1.2011 dhe të përfundojë më 15.5.2011.
7. Pronarët e listës që i bashkëlidhet këtij vendimi, për të cilët është bërë shënimi “Konfirmuar nga ZRPP-ja”, të kompensohen, për efekt shpronësimi, pasi të kenë paraqitur dokumentacionin e plotë të pronësisë pranë Drejtorisë së Përgjithshme të Rrugëve.
8. Drejtoria e Përgjithshme e Rrugëve të kryejë likuidimin e  pronarëve të pasurive, për të cilët është bërë shënimi “Konfirmuar nga ZRPP-ja”, në bazë të dokumentacionit të plotë të pronësisë, sipas pikës 7 të këtij vendimi.
9. Brenda 30 (tridhjetë) ditëve nga data e miratimit të këtij vendimi, Zyra Qendrore e Regjistrimit të Pasurive të Paluajtshme dhe zyra vendore e regjistrimit të pasurive të paluajtshme, Kukës, në bashkëpunim me Drejtorinë e Përgjithshme të Rrugëve, të fillojnë procedurat për hedhjen e trupit të rrugës në hartat kadastrale, sipas planimetrisë së shpronësimit, që do t’i vihet në dispozicion nga Drejtoria e Përgjithshme e Rrugëve, dhe të bëjë kalimin e pronësisë, për pasuritë e shpronësuara, në favor të shtetit. Kjo procedurë do të ndiqet jo vetëm për këtë vendim, por për të gjitha vendimet e Këshillit të Ministrave që kanë miratuar shpronësimin e pasurive të paluajtshme, të cilat preken nga ndërtimi i segmentit rrugor Kalimash – Morinë.
10. Zyra Qendrore e Regjistrimit të Pasurive të Paluajtshme dhe zyra vendore  e regjistrimit të pasurive të paluajtshme, Kukës, të pezullojnë të gjitha transaksionet me pronarët e pasurive të shpronësuara deri në çastin që do të realizohet procesi i hedhjes së trupit të rrugës në hartat kadastrale, si dhe kalimi i pronësisë për pasuritë e shpronësuara.
11.  Ngarkohen Ministria e Punëve Publike, Transportit dhe Telekomunikacionit, Ministria e Financave, Drejtoria e Përgjithshme e Rrugëve, Zyra Qendrore e Regjistrimit të Pasurive të Paluajtshme dhe zyra vendore e regjistrimit të pasurive të paluajtshme, Kukës, për zbatimin e këtij  vendimi.
 Ky vendim hyn në fuqi menjëherë dhe botohet në Fletoren  Zyrtare.  

KRYEMINISTRI
Sali  Berisha
REPUBLIKA E SHQIPËRISË
DREJTORIA E PËRGJITHSME E RRUGËVE
DREJTORIA E SHPRONËSIMEVE

LISTA E EMËRORE E PRONARËVE QË SHPRONËSOHEN NË SEGMENTIN RRUGOR KALIMASH-MORINË

	Nr.
	Emri
	Atësia
	Mbiemri
	Z.K
	
Nr.pas.


	Tokë arë
	Vendndodhja
	Shënime

	
	
	
	
	
	
	Sip. m2
	Çmimi lekë/m2
	Vlera në lekë
	
	

	1
	Fidaim
	Ali
	Dida
	1176
	110/34
	897
	224
	200928
	BREG -LUMË
	Konfirmuar nga ZRPP-ja

	2
	Halil
	Ali
	Dida
	1176
	110/11
	1268
	224
	284032
	BREG -LUMË
	Konfirmuar nga ZRPP-ja

	3
	Haki
	Xheladin
	Matmuja
	1176
	247/8
	3368
	224
	754432
	BREG -LUMË
	Konfirmuar nga ZRPP-ja

	4
	Maksut
	Vehap
	Matmuja
	2912
	97/43
	688
	190
	130720
	PERBREG
	Konfirmuar nga ZRPP-ja

	5
	Hamit
	Rexhep
	Taçi+BP
	1726
	40/9
	1204
	178
	214312
	GJEGJAN
	Konfirmuar nga ZRPP-ja

	
	
	Totali
	
	
	
	7425
	
	1584424
	
	



